Peter Berg (gravør)

Peter Berg (trolig født på 1660-tallet i Norge, død 15. januar 1737 i København) var en medaljekunstner og myntgravør. 

Berg skar stempler til medaljer og mynter. Hans første medalje, til Landmilitsen, ble laget i 1705. Samme år utformet han også minnemedaljen over kong Frederik IVs reise til Norge i 1704 og medaljen over det oldenborgske dynasti på Danmarks trone. Omkring 1706 ble han kongelig stempelskjærer. Berg fikk en omfattende produksjon av medaljer.

Berg laget stemplene til trekronen som ble utgitt i 1726, den største mynt i Danmarks historie. Trolig laget han langt flere myntstempler.

Referanser

Eksterne lenker
 Medaljer av Peter Berg , Universitetsmuseenes mynt- og medaljesamlinger

Norske gravører
Fødselsår ikke oppgitt
Dødsfall i 1737